ОБЩИНСКА ИЗБИРАТЕЛНА КОМИСИЯ – АСЕНОВГРАД

**П Р О Т О К О Л**

**№ 1**

На 9 септември 2019 г. се проведе заседание на Общинската избирателна комисия гр. Асеновград, при следния

**Д Н Е В Е Н Р Е Д:**

1.Ред за свикване на заседания, начина на приемане, обявяване и обжалване на решенията.

Докладва: Иван Гогов – председател на ОИК

2. Номерацията на решенията на Общинската избирателна комисия – Асеновград.

Докладва: Иван Гогов – председател на ОИК

3. Избор на говорител на Общинската избирателна комисия.

Докладва: Иван Гогов – председател на ОИК

4. Определяне на член на ОИК за маркиране на печатите на Общинската избирателна комисия гр. Асеновград.

Докладва: Иван Гогов – председател на ОИК

5. Определяне броя, функциите и персоналния състав на специалистите, които ще подпомагат дейността на Общинската избирателна комисия – Асеновград.

Докладва: Иван Гогов – председател на ОИК

6. Ред за разглеждане на жалби и сигнали, подадени до Общинска избирателна комисия – Асеновград.

Докладва: Иван Гогов – председател на ОИК

7. Определяне на срок за подаване на документи за регистрация на партии, коалиции, местни коалиции и инициативни комитет в Общинска избирателнан комисия – Асеновград за участие в изборите за общински съветници и за кметове на 27 октомври 2019 г.

Докладва: Иван Гогов – председател на ОИК

8. Приемане на Инструкция за мерките и средствата за защита на личните данни, събирани, обработвани, съхранявани и предоставяни от Общинската избирателна комисия – Асеновград.

Докладва: Иван Гогов – председател на ОИК

9. Формиране и утвърждаване на единната номерация на избирателните секции, находящи се на територията на община Асеновград.

Докладва: Иван Гогов – председател на ОИК

10.Определяне на броя на мандатите за общински съветници при произвеждане на изборите за общински съветници и за кметове на 27 октомври 2019 г.

Докладва: Иван Гогов – председател на ОИК

11. Разни

Заседанието бе открито в 17.30 ч. от г-н Иван Гогов – председател на Общинската избирателна комисия – Асеновград.

На заседанието присъстваха: Иван Гогов, Добромир Кузманов, Милена Калинова, Айтен Салим, Живка Георгиева, Геновева Антонова, Ванелина Арнаудова, Златина Гаджева, Елина Ладжева, Красимира Вангелова, Петър Пейчинов, Ваня Димитрова и Марин Ножаров.

Г-н Иван Гогов – председател на Общинската избирателна комисия подложи на гласуване предложения дневен ред.

Гласували 13 членове.

„ЗА“ – гласували 13

„ПРОТИВ“ – няма

Дневният ред се прие с пълно мнозинство от членовете на комисията.

**По точка първа от дневния ред:** Ред за свикване на заседания, начина на приемане, обявяване и обжалване на решенията

Докладва: Иван Гогов – председател на ОИК

По предложения проект за решение, относно Реда за свикване на заседания, начина на приемане, обявяване и обжалване на решенията не станаха изказвания.

Г-н Иван Гогов – председател на Общинската избирателна комисия подложи на гласуване Решение № 1-МИ/09.09.2019 г.

**РЕШЕНИЕ   
№ 1-МИ  
Асеновград, 09.09.2019**

На основание чл. 85 и чл. 87, ал.1, т.1 от Изборния кодекс, Общинската избирателна комисия

**Р Е Ш И:**

**I. Ред за свикване на заседанията и начин на приемане на решенията на общинската избирателна комисия (ОИК)**

1. Заседанията на ОИК се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.

2. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място, определено по раздел ІІ.

3. Проектът за дневен ред се публикува на интернет страницата на комисията преди заседанието.

4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.

5. Гласуването е явно и поименно. Гласува се „за“ или „против“. Не се допуска гласуване „въздържал се“.

6. Членовете на ОИК, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.

Членовете на ОИК, когато не са съгласни с прието решение, могат да изразят „особено мнение“, като писмено посочат в какво се изразява то.

7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията.

8. Общинската избирателна комисия приема решенията си с мнозинство две трети от присъстващите членове.

Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

Решението на ОИК подлежи на обжалване пред ЦИК по реда на чл. 88 ИК.

9. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.

10. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.

11. Решенията на комисията се приемат с поименно гласуване, което се отразява в протокола от заседанието.

12. Решенията, удостоверенията и текущата кореспонденция на ОИК се подписват от председателя и секретаря.

13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

14. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.

15. Решенията, протоколите, удостоверенията и текущата кореспонденция на ОИК се подпечатват с печата им.

16. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

17. Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

**II. Обявяване на решенията**

18. Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава на адрес: гр. Асеновград, пл. „Акад.Николай Хайтов” № 2 и чрез публикуване на интернет страницата си: <https://oik1601.cik.bg/mi2019>.

На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

   Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 1-МИ/09.09.2019 г. се прие с пълно мнозинство от членовете на Общинската избирателна комисия.

**По точка първа от дневния ред:** Номерацията на решенията на Общинската избирателна комисия – Асеновград.

Докладва: Иван Гогов – председател на ОИК

По предложения проект за решение, относно Номерацията на решенията на Общинската избирателна комисия – Асеновград не станаха изказвания.

Г-н Иван Гогов – председател на Общинската избирателна комисия подложи на гласуване Решение № 2-МИ/09.09.2019 г.

**РЕШЕНИЕ   
№ 2-МИ  
Асеновград, 09.09.2019**

На основание чл. 87, ал.1, т.1 от Изборния кодекс Общинска избирателна комисия – Асеновград

**Р Е Ш И:**

1. Приетите от Общинска избирателна комисия – Асеновград решения, относно произвеждането на избори за общински съветници и кметове на 27 октомври 2019 г. имат единна последователна номерация с арабски цифри, като след съответната арабска цифра се поставя тире и се добавя съкращението „МИ”.
2. Номерацията на решенията на ОИК – Асеновград започва с № 1.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 2-МИ/09.09.2019 г. се прие с пълно мнозинство от членовете на Общинската избирателна комисия.

**По точка трета от дневния ред:** Избор на говорител на Общинската избирателна комисия.

Докладва: Иван Гогов – председател на ОИК

По предложения проект за решение, относно Избор на говорител на Общинската избирателна комисия не станаха изказвания.

Г-н Иван Гогов – председател на Общинската избирателна комисия подложи на гласуване Решение № 3-МИ/09.09.2019 г.

**РЕШЕНИЕ   
№ 3-МИ  
Асеновград, 09.09.2019**

На основание чл. 87, ал.1, т.1 от Изборния кодекс, Общинската избирателна комисия- Асеновград

**Р Е Ш И:**

1. Избира за говорител на Общинската избирателна комисия – Асеновград - Иван Георгиев Гогов-председател на ОИК-Асеновград.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 3-МИ/09.09.2019 г. се прие с пълно мнозинство от членовете на Общинската избирателна комисия.

**По точка четвърта от дневния ред:** Определяне на член на ОИК за маркиране на печатите на Общинската избирателна комисия гр. Асеновград.

Докладва: Иван Гогов – председател на ОИК

По предложения проект за решение, относно Определяне на член на ОИК за маркиране на печатите на Общинската избирателна комисия гр. Асеновград не станаха изказвания.

Г-н Иван Гогов – председател на Общинската избирателна комисия подложи на гласуване Решение № 4-МИ/09.09.2019 г.

**РЕШЕНИЕ   
№ 4-МИ  
Асеновград, 09.09.2019**

На основание чл. 87, ал.1, т.1 от Изборния кодекс, както и Решение № 618-МИ/15.08.2019г. на Централна избирателна комисия, Общинска избирателна комисия – Асеновград

**Р Е Ш И:**

1. Печатът на Общинска избирателна комисия – Асеновград е кръгъл с един пръстен. Във вътрешния кръг се изписва текстът „ОИК“, наименованието и кодът на общината по ЕКАТТЕ. В пръстена се изписва текстът „МЕСТНИ ИЗБОРИ 2019“.
2. Броят на печатите за общинската избирателна комисия е 3 (три).
3. Определя Добромир Запрянов Кузманов –зам.-председател на ОИК Асеновград, който на първото заседание на Общинска избирателна комисия – Асеновград заедно с председателят да маркират печатите.
4. За маркирането на всеки от печатите се съставя протокол, съгласно Приложение към Решение №618-МИ/15.08.2019г. на ЦИК подписан от членовете на комисията, съдържащ най-малко 3 (три) отпечатъка от всеки от маркираните печати.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 4-МИ/09.09.2019 г. се прие с пълно мнозинство от членовете на Общинската избирателна комисия.

**По точка пета от дневния ред:** Определяне броя, функциите и персоналния състав на специалистите, които ще подпомагат дейността на Общинската избирателна комисия – Асеновград.

Докладва: Иван Гогов – председател на ОИК

По предложения проект за решение, относно Определяне броя, функциите и персоналния състав на специалистите, които ще подпомагат дейността на Общинската избирателна комисия – Асеновград. не станаха изказвания.

Г-н Иван Гогов – председател на Общинската избирателна комисия подложи на гласуване Решение № 5-МИ/09.09.2019 г.

**РЕШЕНИЕ   
№ 5-МИ  
Асеновград, 09.09.2019**

Като взе предвид необходимостта от приемане на мерки за организационно и техническо обезпечаване дейността на Общинска избирателна комисия – Асеновград, на основание чл. 87, ал. 1, т. 1 и чл. 78 от Изборния кодекс, както и във връзка с Решение № 616 – МИ от 15.08.2019 г. на Централната избирателна комисия

**Р Е Ш И :**

1. Определя броя на специалистите, които ще подпомагат дейността на Общинска избирателна комисия – Асеновград за периода от назначаването на ОИК до 7 дни от обявяване на изборния резултат и техните функции, както следва:

* 1 брой експерт „Информационно обслужване“ – осигурява работата, техническата и софтуерна поддръжка на видео техниката, предназначена за излъчване в реално време на заседанията на комисията в интернет; осигурява техническа и софтуерна поддръжка на интернет страницата на комисията, отговаря за своевременното обявяване актовете на комисията по реда на чл. 86 от Изборния кодекс и своевременния обмен на тези актове и всички други необходими данни по електронен път с информационния масив на Централната избирателна комисия.
* 2 броя технически сътрудници – подпомагат дейността на Общинска избирателна комисия – Асеновград, като оформя технически, изготвените от членовете на комисията проекти на решения, входяща и изходяща кореспонденция, отговаря за архивирането и класифицирането на всички актове и документи на комисията.

1. На основание т.5.1. и т.5.2 от Решение № 616 – МИ от 15.08.2019 г. на Централната избирателна комисия, определя месечно възнаграждение и персоналния състав на специалистите по т. 1, както следва:

* Експерт „Информационно обслужване“, с месечно възнаграждение в размер на 780 лв. – Георги Томов Калинов;
* Технически сътрудник, с месечно възнаграждение 560 лв. – Мария Василева Табакова.
* Технически сътрудник, с месечно възнаграждение 560 лв. – Екатерина Димитрова Арабаджиева.

1. Възлага на председателя на комисията да изготви писмено предложение до кмета на Община Асеновград за сключване на договори с определените по т. 2 лица за периода от 10.09.2019 г. до 7 дни от обявяване на изборния резултат.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 5-МИ/09.09.2019 г. се прие с пълно мнозинство от членовете на Общинската избирателна комисия.

**По точка шеста от дневния ред:** Ред за разглеждане на жалби и сигнали, подадени до Общинска избирателна комисия – Асеновград.

Докладва: Иван Гогов – председател на ОИК

По предложения проект за решение, относно Ред за разглеждане на жалби и сигнали, подадени до Общинска избирателна комисия – Асеновград, не станаха изказвания.

Г-н Иван Гогов – председател на Общинската избирателна комисия подложи на гласуване Решение № 6-МИ/09.09.2019 г.

**РЕШЕНИЕ   
№ 6-МИ  
Асеновград, 09.09.2019**

На основание чл. 87, ал. 1, т. 1 и т.22 от Изборния кодекс, както и във връзка с Решение № 849 – МИ от 28.08.2019 г. на ЦИК, Общинска избирателна комисия Асеновград

**Р Е Ш И :**

І. При постъпване на жалба срещу решение на ОИК в общинската избирателна комисия същата следва незабавно да бъде заведена във входящия регистър на комисията, като се отбелязва датата и часа на постъпването й. Датата и часът на постъпването и входящият номер на жалбата в регистъра се отбелязват върху самата жалба и върху копието на жалбоподателя, след което ОИК отбелязва жалбата и в електронния регистър.

ІІ. След завеждане на жалбата във входящия регистър на комисията, тя се комплектува с необходимите документи и книжа и се изпраща в ЦИК.

Жалбите и приложенията към тях незабавно се изпращат в сканирани копия на електронната поща на Централната избирателна комисия – [cik@cik.bg](mailto:cik@cik.bg) или по телефакс на ЦИК. Едновременно с това жалбата и приложенията се изпращат незабавно по куриер до ЦИК в оригинал, с придружително писмо.

Към жалбата се прилагат:

1. Копие от решението, което се обжалва, подписано от председателя и секретаря на ОИК.

2. Извлечение от протокола на комисията, което да съдържа данни колко членове са присъствали на заседанието на ОИК, разискванията при вземане на обжалваното решение, колко членове са гласували „за” и колко „против”. Извлечението от протокола следва да е подписано от председателя и секретаря на ОИК. Вместо извлечение от протокола може да се изпрати копие от протокола, подписано от председател и секретар.

3. Пълномощното на лицето, което подава жалбата, когато тя се подава чрез пълномощник.

4. Писмените доказателства и други документи, приложени към жалбата.

5. Писмените доказателства и други документи, послужили като основание за вземане на решението (заявления, молби, удостоверения, становища, пълномощни и др.), служебно и допълнително събрани и обсъждани от ОИК при вземане на решението.

6. Копие от екземпляра на обжалваното решение, който е поставен на общодостъпното място за обявяване решенията на ОИК и който съдържа удостоверяване на коя дата и в колко часа решението е било обявено на таблото на ОИК и на коя дата и в колко часа е свалено от таблото, подписано от председателя и секретаря на комисията, както и разпечатка от интернет страницата на комисията, която съдържа публикувания екземпляр от обжалваното решение и данни за датата и часа на публикуването.

7. Когато се обжалват решенията за регистрации на застъпници, следва да се изпращат копия и от заявленията и документите за регистрация, както и от страницата от съответния регистър с направените в него вписвания.

8. Общинската избирателна комисия следва да изпрати незабавно и всички допълнително изискани от член на ЦИК материали и книжа.

III. Процедура за разглеждане на жалби и сигнали.

1.  Членът на ОИК, на когото са разпределени жалбата или сигналът, следва  да  обработи жалбата или сигнала в тридневен срок от постъпването й.

2. Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.

3. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

4. Когато членът на ОИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите членът на ОИК докладва жалбата или сигнала в заседание на комисията за разглеждане в тридневен срок с проект за решение.

5. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.

6. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т.3., комисията може да реши жалбата или сигналът да останат за сведение.

7. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

8. Комисията се произнася с решение по постъпилата жалба или сигнал в тридневен срок.

IV. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от ОИК ред.

V. В OИК се поддържа електронен регистър на жалбите и сигналите при спазване на Закона за защита на личните данни и съгласно решениe на ЦИК относно приемане на образец на електронен публичен регистър на жалбите и сигналите, подадени до общинските избирателни комисии и решенията по тях, и указания за комплектуване на преписките по жалбите срещу решенията им.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 6-МИ/09.09.2019 г. се прие с пълно мнозинство от членовете на Общинската избирателна комисия.

**По точка седма от дневния ред:** Определяне на срок за подаване на документи за регистрация на партии, коалиции, местни коалиции и инициативни комитет в Общинска избирателнан комисия – Асеновград за участие в изборите за общински съветници и за кметове на 27 октомври 2019 г.

Докладва: Иван Гогов – председател на ОИК

По предложения проект за решение, относно Определяне на срок за подаване на документи за регистрация на партии, коалиции, местни коалиции и инициативни комитет в Общинска избирателнан комисия – Асеновград за участие в изборите за общински съветници и за кметове на 27 октомври 2019 г., не станаха изказвания.

Г-н Иван Гогов – председател на Общинската избирателна комисия подложи на гласуване Решение № 7-МИ/09.09.2019 г.

**РЕШЕНИЕ   
№ 7-МИ  
Асеновград, 09.09.2019**

На основание чл. 87, ал. 1, т. 1 от Изборния кодекс  и във връзка с Решение № 936-МИ/02.09.2019 г. и Решение № 937-МИ/02.09.2019 г. на ЦИК, Общинска избирателна комисия Асеновград

**РЕШИ**

Началният срок за подаване на документи за регистрация на партии, коалиции, местни коалиции и инициативни комитети в Общинска избирателна комисия Асеновград за участие в изборите за общински съветници и за кметове на 27 октомври 2019 г., е 10 септември 2019 г., 09:00 ч.

Крайният срок за подаване на документи за регистрация  е 16 септември 2019 г., 17:00 ч.

Документи се приемат всеки календарен ден от 9:00 до 17:00 часа.

Когато при проверка на представените документи се установят непълноти или несъответствия, ОИК дава незабавно указания за отстраняването им в срок до три дни от съобщаването, но не по-късно от крайния срок за регистрация – 17:00 ч. на 16 септември 2019 г.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 7-МИ/09.09.2019 г. се прие с пълно мнозинство от членовете на Общинската избирателна комисия.

**По точка осма от дневния ред:** Приемане на Инструкция за мерките и средствата за защита на личните данни, събирани, обработвани, съхранявани и предоставяни от Общинската избирателна комисия – Асеновград Докладва: Иван Гогов – председател на ОИК

По предложения проект за решение, относно Приемане на Инструкция за мерките и средствата за защита на личните данни, събирани, обработвани, съхранявани и предоставяни от Общинската избирателна комисия – Асеновград, не станаха изказвания.

Г-н Иван Гогов – председател на Общинската избирателна комисия подложи на гласуване Решение № 8-МИ/09.09.2019 г.

**РЕШЕНИЕ   
№ 8 - МИ  
Асеновград, 09.09.2019**

На основание чл.23, ал.4 от Закона за защита на личните данни, във връзка с чл.87, ал. 1, т. 1 от Изборния кодекс,  

**Р Е Ш И :**

Приема Инструкция за мерките и средствата за защита на личните данни, събирани, обработвани, съхранявани и предоставяни от Общинска избирателна комисия – Асеновград при произвеждане на изборите за общински съветници и за кметове на 27 октомври 2019г., съгласно Приложение № 1 – неразделна част от настоящото решение.

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Приложение: Приложение №1.

Гласували 13 членове.

„ЗА“ – гласували 13

„ПРОТИВ“ – няма

Решение № 8-МИ/09.09.2019 г. се прие с пълно мнозинство от членовете на Общинската избирателна комисия.

**По точка девета от дневния ред:** Формиране и утвърждаване на единната номерация на избирателните секции, находящи се на територията на община Асеновград

Докладва: Иван Гогов – председател на ОИК

По предложения проект за решение, относно Формиране и утвърждаване на единната номерация на избирателните секции, находящи се на територията на община Асеновград, не станаха изказвания.

Г-н Иван Гогов – председател на Общинската избирателна комисия подложи на гласуване Решение № 9-МИ/09.09.2019 г.

**РЕШЕНИЕ   
№ 9 - МИ  
Асеновград, 09.09.2019**

На основание чл. 87, ал. 1, т. 3, във връзка с чл.9 от Изборния кодекс, Решение № 570-МИ от 26.07.2019 г.на ЦИК

**Р Е Ш И :**

1. Единният номер на всяка избирателна секция се състои от девет цифри, групирани във вида:

|  |  |  |  |
| --- | --- | --- | --- |
| ***Номер на област (№ на изборен район в страната)*** | ***Номер на община*** | ***Номер на административен район*** | ***Номер на секцията в административния район*** |
| 16 - Пловдив | 01 - Асеновград | 00 | ХХХ – пореден номер на избирателната секция в административния район |

1. Формира единните номера на секционните избирателни комисии на територията на **Община Асеновград**, както следва:

|  |  |
| --- | --- |
| Населено място | Секция № |
| гр. Асеновград | 160100001 |
| гр. Асеновград | 160100002 |
| гр. Асеновград | 160100003 |
| гр. Асеновград | 160100004 |
| гр. Асеновград | 160100005 |
| гр. Асеновград | 160100006 |
| гр. Асеновград | 160100007 |
| гр. Асеновград | 160100008 |
| гр. Асеновград | 160100009 |
| гр. Асеновград | 160100010 |
| гр. Асеновград | 160100011 |
| гр. Асеновград | 160100012 |
| гр. Асеновград | 160100013 |
| гр. Асеновград | 160100014 |
| гр. Асеновград | 160100015 |
| гр. Асеновград | 160100016 |
| гр. Асеновград | 160100017 |
| гр. Асеновград | 160100018 |
| гр. Асеновград | 160100019 |
| гр. Асеновград | 160100020 |
| гр. Асеновград | 160100021 |
| гр. Асеновград | 160100022 |
| гр. Асеновград | 160100023 |
| гр. Асеновград | 160100024 |
| гр. Асеновград | 160100025 |
| гр. Асеновград | 160100026 |
| гр. Асеновград | 160100027 |
| гр. Асеновград | 160100028 |
| гр. Асеновград | 160100029 |
| гр. Асеновград | 160100030 |
| гр. Асеновград | 160100031 |
| гр. Асеновград | 160100032 |
| гр. Асеновград | 160100033 |
| гр. Асеновград | 160100034 |
| гр. Асеновград | 160100035 |
| гр. Асеновград | 160100036 |
| гр. Асеновград | 160100037 |
| гр. Асеновград | 160100038 |
| гр. Асеновград | 160100039 |
| гр. Асеновград | 160100040 |
| гр. Асеновград | 160100041 |
| гр. Асеновград | 160100042 |
| гр. Асеновград | 160100043 |
| гр. Асеновград | 160100044 |
| гр. Асеновград | 160100045 |
| гр. Асеновград | 160100046 |
| гр. Асеновград | 160100047 |
| гр. Асеновград | 160100048 |
| гр. Асеновград | 160100049 |
| гр. Асеновград | 160100050 |
| гр. Асеновград | 160100051 |
| гр. Асеновград | 160100052 |
| гр. Асеновград | 160100053 |
| гр. Асеновград | 160100054 |
| гр. Асеновград | 160100055 |
| гр. Асеновград | 160100056 |
| гр. Асеновград | 160100057 |
| гр. Асеновград | 160100058 |
| гр. Асеновград | 160100059 |
| гр. Асеновград | 160100060 |
| гр. Асеновград | 160100061 |
| гр. Асеновград | 160100062 |
| гр. Асеновград | 160100063 |
| гр. Асеновград | 160100064 |
| гр. Асеновград | 160100065 |
| гр. Асеновград | 160100066 |
| с. Бачково | 160100067 |
| с. Боянци | 160100068 |
| с. Бор | 160100069 |
| с. Врата, Сини връх | 160100070 |
| с. Горнослав | 160100071 |
| с. Долнослав | 160100072 |
| с. Добростан | 160100073 |
| с. Златовръх | 160100074 |
| с. Избеглии | 160100075 |
| с.Козаново | 160100076 |
| с.Конуш | 160100077 |
| с. Мулдава | 160100079 |
| с. Мостово | 160100080 |
| с. Новаково | 160100081 |
| с. Нови извор | 160100082 |
| с. Нареченски бани | 160100083 |
| с. Нареченски бани | 160100084 |
| с. Нареченски бани | 160100085 |
| с.Жълт камък | 160100086 |
| с.Орешец | 160100087 |
| с. Патриарх Евтимово | 160100088 |
| с. Стоево | 160100089 |
| с. Боянци | 160100090 |
| с. Тополово | 160100091 |
| с. Тополово | 160100092 |
| с. Тополово | 160100093 |
| с. Три могили | 160100094 |
| с. Червен | 160100096 |
| гр. Асеновград | 160100097 |
| гр. Асеновград | 160100098 |
| с. Леново | 160100099 |
| с. Мулдава | 160100100 |
| гр. Асеновград | 160100101 |
| гр. Асеновград | 160100102 |
| с. Тополово | 160100103 |
| гр. Асеновград | 160100104 |
| гр. Асеновград | 160100105 |

Настоящото решение подлежи на обжалване пред Централната избирателна комисия, чрез Общинска избирателна комисия Асеновград в срок до три дни от обявяването му.

Гласували 13 членове.

„ЗА“ – гласували 13

„ПРОТИВ“ – няма

Решение № 9-МИ/09.09.2019 г. се прие с пълно мнозинство от членовете на Общинската избирателна комисия.

**По точка десета от дневния ред:** Определяне на броя на мандатите за общински съветници при произвеждане на изборите за общински съветници и за кметове на 27 октомври 2019 г.

Докладва: Иван Гогов – председател на ОИК

По предложения проект за решение, относно Определяне на броя на мандатите за общински съветници при произвеждане на изборите за общински съветници и за кметове на 27 октомври 2019 г., не станаха изказвания.

Г-н Иван Гогов – председател на Общинската избирателна комисия подложи на гласуване Решение № 10-МИ/09.09.2019 г.

Гласували 13 членове.

„ЗА“ – гласували 13

„ПРОТИВ“ – няма

Решение № 10-МИ/09.09.2019 г. се прие с пълно мнозинство от членовете на Общинската избирателна комисия.

**По точка единадесета от дневния ред:** РАЗНИ

Докладва: Добромир Кузманов – зам.председател на ОИК

Г-н Кузманов предложи да се определи броя на секционните комисии. Същият предложи в секционни комисии до 150 избиратели, броя на комисията да е от 5 човека, в секционни комисии от 151 до 349 избиратели, комисията да е от 7 човека и в секционни комисии от 350 избиратели нагоре, комисията да е от 9 човека. Г-н Кузманов предложи да се вземе решение за броя на секционните комисии на следващото заседание на ОИК.

Предложението беше дадено на гласуване.

Гласували 13 членове.

„ЗА“ – гласували 13

„ПРОТИВ“ – няма

Предложението се прие с пълно мнозинство от членовете на Общинската избирателна комисия.

С това поради изчерпване на дневния ред в 19:00 часа заседанието беше закрито от председателя на комисията Иван Гогов.

Неразделна част от настоящия протокол е списък на присъстващите членове на комисията, които са положили подпис за удостоверяване на това.

ПРЕДСЕДАТЕЛ: /п/

Иван Гогов

СЕКРЕТАР: /п/

Айтен Салим

ПРОТОКОЛЧИК: /п/

Добромир Кузманов